Vermeende kapers jaag toe in reaksievoertuig in | Maroela Media
Twee mans, wat vermoedelik die eienaar van 'n wit Nissan NP200-bakkie doodgeskiet het, is in hegtenis geneem toe hulle Saterdagaand in reaksiebeamptes se voertuig vasgejaag het.
Prem Balram, woordvoerder van Reaction Unit South Africa (Rusa), sê Rusa-beamptes het omstreeks 20:00 op die R102 van Tongaat in die rigting van Verulam gery toe 'n Nissan NP200-bakkie, wat teen 'n hoë spoed gery het, in hul reaksievoertuig vasgejaag het. "Die insittendes van die bakkie het in 'n bos in gevlug. Die beamptes het ondersteuning versoek toe hulle die persone te voet agternagesit het."
Die twee verdagtes is aangekeer.
"Albei mans was onder die invloed en was ontwykend tydens ondervraging. Hulle is aan die Tongaat-polisie oorgegee. Die passasier is vrygelaat, maar die bestuurder van die bakkie is aangekla van bestuur onder die invloed van alkohol." Die kaping is nog nie in daardie stadium aangemeld nie.
"Toe wetstoepassers Sondag van die kaping en moord te hore kom, wat in Maphumulo, KwaZulu-Natal plaasgevind het, is die verdagte in aanhouding met die voorval verbind."